Makeisyhtiö Fazer vetää kaupoista erän Fazermint-karkkeja. Takaisinvedettävä erä on 350 gramman pakkaus.

Fazerin mukaan osaan Farzermint-rasioista on saattanut lipsahtaa Geisha Dark –konvehteja. Tummissa Geishoissa on ainesosana vehnäjauho ja hasselpähkinä, joita ei Fazermintistä löydy. Ainesosia ei mainita Fazermintin tuoteselosteessa.

Vehnäjauho ja hasselpähkinä ovat allergeenejä ja voivat olla vaarallisia näille ainesosille allergisille ihmisille.

Takaisinveto koskee erää, jossa on parasta ennen -päiväyksenä 25.10.2013. Tuote-erää on myyty koko maan alueella

Makeisyhtiö lupaa hyvittää asiakkailleen palautetut konvehdit.